બીજો બનાવ બુધવાર, ૧૯ ઑક્ટોબરે બન્યો હતો. એમાં સાંજના ૭.૨૬ વાગ્યે ઘાટકોપર (ઈસ્ટ)ના કામરાજનગરમાં રહેતી પચીસ વર્ષની પ્રિયંકા કુમારીને ચાર નંબરના પ્લૅટફૉર્મ પર કુર્લા તરફ જતાં લોકોએ જોઈ હતી. થોડી વારમાં જ રેલવે-પોલીસને પ્રિયંકા ટ્રેન નીચે આવીને ઈજા પામી હોવાના સમાચાર મળ્યા હતા. આ બાબતમાં બ્રિજેશ શર્માએ કહ્યું હતું કે ‘અમને સમાચાર મળ્યા એટલે અમે દોડીને ઘટનાસ્થળે પહોંચી ગયા હતા. પ્રથમ દૃષ્ટિએ પ્રિયંકાએ આત્મહત્યાનો પ્રયાસ કર્યો હોવાનું દેખાતું હતું. એ સમયે સ્ટેશન પર ઍમ્બ્યુલન્સ નહોતી. પ્રિયંકાની ઈજા પરથી તેના બચાવના પૂરા ચાન્સિસ હોવાથી અમે એક પણ પળ બગાડ્યા વગર તેને રિક્ષામાં રાજાવાડી હૉસ્પિટલમાં લઈ ગયા હતા. તેના ચહેરા પર માર લાગ્યો હતો. બાકી તે હોંશમાં હતી.’